La Unión Musical Porteña oferix diversos concerts en honor a Santa Cecília
19 de novembre 2019

La Unión Musical Porteña (UMP) organitza del 22 al 24 de novembre, a les 19.30 h, els concerts anuals en honor a Santa Cecília en el Teatre de Begonya del Port de Sagunt. Estos tres concerts commemoratius estan dins del programa de la delegació de Cultura.

  

El primer concert tindrà lloc divendres que ve, 22 de novembre, i hi actuaran els tres cors de la UMP; en primer lloc, el Cor Juvenil, dirigit per Laura Amanda Agustí; en segon lloc, el Cor Infantil dirigit per Antonio Maties; i finalment, el Cor Unión Musical Porteña davall la direcció de Noelia Castillo. Els cors interpretaran obres com _Believer_ d'Imagine Dragons; _Els Avions en Papier_ dels Xics del Cor i _Va pensiero_ de l'òpera _Nabucco._

  

Durant la jornada del dissabte 23 de novembre, com a festa gran, tindrà com a protagonistes els nous integrants de la Banda Unión Musical Porteña, de les modalitats d'oboé, saxofon, clarinet, trompa i percussió. El president, el delegat i director de la banda faran el lliurament dels diferents instruments. Este no serà un concert a l'ús, ja que interpretaran per grups d'instruments i sense director obres com _La Pantera Rosa, Joc de Trons_ i _L'Arribada de la Reina de Saba_. A més, hi haurà més sorpreses durant el concert.

  

Per al tancament d'estos concerts, el diumenge 24 de novembre, la Banda Infantil amb la direcció de Francisco Cebrián i la Banda Juvenil dirigida per Raúl Doménech, seran les encarregades d'amenitzar la vesprada amb obres com _Power Rock_ de Michael Sweeney, _Black Panther_ d'Otto Gunderson, entre d’altres.

![](/media/wviimt0m/54_c_concierto-musical-portena-santa-cecilia-1.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-union-musical-portena-oferix-diversos-concerts-en-honor-a-santa-cecilia/ "Facebook")
*   [](http://twitter.com/share?url=https://aytosagunto.es/va/actualitat/la-union-musical-portena-oferix-diversos-concerts-en-honor-a-santa-cecilia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-union-musical-portena-oferix-diversos-concerts-en-honor-a-santa-cecilia/ "Linked In")
*   [](mailto:?body=https://aytosagunto.es/va/actualitat/la-union-musical-portena-oferix-diversos-concerts-en-honor-a-santa-cecilia/)